| ***Žvaigždžių karai: epizodas VII.Galia nubunda*** |
| --- |
|  |
|  |
| Pavadinimas | Star Wars: Episode VII:The Force Awakens |
| Kilmės šalis | JAV |
| Režisierius | J. J. Abrams |
| Prodiuseris (-iai) | Kathleen KennedyJ. J. AbramsBryan Burk |
| Scenaristas (-ai) | Lawrence KasdanJ. J. AbramsMichael Arndt |
| Kompozitorius | John Williams |
| Vaidina | Harrison FordMark HamillCarrie FisherAdam DriverDaisy RidleyJohn BoyegaOscar IsaacLupita Nyong'oAndy SerkisDomhnall GleesonAnthony DanielsPeter MayhewMax von Sydow |
| Žanras | Veiksmo, nuotykiųfantastinis |
| Trukmė | 135 min. |
| Kalba | anglų |
| Premjera | 2015 m. gruodžio 1 d. |
| Premjera Lietuvoje | 2015 m. gruodžio 18 d. |
| **IMDb įrašas** |

**Žvaigždžių karai: epizodas VII – galia nubunda** (angl. *Star Wars: Episode VII – The Force Awakens*) – septintasis „Žvaigždžių karų" sagos filmas, režisuotas Džefrio Džeikobo Abramso. Ilgai lauktas filmas kino ekranuose pasirodė 2015 m. visi bilietai į premjerą buvo masiškai išpirkti pačią pirmą dieną. Septintoji „Žvaigždžių karų" dalis pasiekė bilietų pardavimų kasose rekordų, tai pelningiausias frančizės filmas, taip pat daugiausiai lėšų surinkęs filmas Šiaurės Amerikoje ir apskritai trečias pelningiausias visų laikų filmas, pasauliniu mastu surinkęs daugiau kaip 2 mlrd. JAV dolerių.

Siužetas
--------

Veiksmas vyksta praėjus trisdešimčiai metų nuo tada, kai buvo sunaikinta antroji „Mirties žvaigždė" ir suduotas lemtingas smūgis imperijai, tačiau blogio jėgos vėl prisikėlė pasivadinusios Pirmuoju Ordinu.

DĖMESIO: *toliau atskleidžiamos kūrinio detalės*

Respublikos vertybių perėmėjams ir tęsėjams – Pasipriešinimui – vadovauja generolė Lėja Organa (akt. Carrie Fisher). Tiek Pirmasis ordinas, tiek Pasipriešinimas stengiasi surasti kaip į vandenį dingusį Luką Skaivokerį (akt. Mark Hamill) – paskutinį džedajų. Geriausias pasipriešinimo pilotas Pou Dameronas (akt. Oscar Isaac) keliauja į Džaku planetą, kur jam perduodama laikmena su informacija, kaip surasti Luką. Tačiau naujojo Tamsos lordo Kailo Reno (akt. Adam Driver) įsakymu Imperijos pėstininkai atakuoja kaimelį ir Pou, norėdamas apsaugoti svarbią informaciją, ją patiki savo droidui BB-8, kuriam pavyksta pasprukti. Jo šeimininkui sekasi kiek prasčiau ir jis, atsidūręs Kailo Reno gniaužtuose, yra kankinamas, kad išduotų informaciją apie BB-8. Tačiau padedamas maištingo Imperijos pėstininko FN-2187 (akt. John Boyega), kurį patogumo dėlei perkrikštija Finu, Pou pabėga, bet jo pilotuojamas TIE aparatas sudūžta Džaku dykumoje, ir tik Finui pavyksta išsigelbėti. Prisistatęs kaip vienas iš Pasipriešinimo dalyvių jis prisijungia prie šiukšlių rinkėjos Rei (akt. Daisy Ridley), kuri jau spėjo susidraugauti su BB-8, ir kartu iš supirkėjo pavogę beviltiškai seną kosminį laivą, jie ketina sugrąžinti BB-8 į jo bazę.

Išnašos
-------

1. ↑  Hodak, Brittany (2015-12-28). „'The Force Awakens' Is Now The Top-Grossing 'Star Wars' Film Ever". *Forbes*. Nuoroda tikrinta 2016-02-07.
2. ↑  McClintock, Pamela (2016-01-06). „Box Office: 'Star Wars: Force Awakens' Tops 'Avatar' to Become No. 1 Film of All Time in North America". *The Hollywood Reporter*. Nuoroda tikrinta January 7, 2016-01-07.

Nuorodos
--------

* Oficiali svetainė
* „Žvaigždžių karai: epizodas VII – galia nubunda" svetainėje Internet Movie Database

  


|  |  |
| --- | --- |
| '**Žvaigždžių karai'** |  |
| ***Epizodai:***              
**Epizodas I**. Pavojaus šešėlis |
**Epizodas II**. Klonų ataka |
**Epizodas III**. Sitų kerštas 
**Epizodas IV**. Nauja viltis |
**Epizodas V**. Imperija kontratakuoja  |
**Epizodas VI**. Džedajaus sugrįžimas |
**Epizodas VII**. Galia nubunda  |